Maaklerileping 
Tallinnas, ____ _______________ 200__a.
______________________ (Kinnisvarabüroo ärinimi), registrikood ____________________, aadress ___________________, mida esindab _______________________ (Ametikoht, nimi, vajadusel volikirja väljastamise kuupäev ja nr)
(edaspidi nimetatud Maakler) ja
______________________(Juriidilise isiku ärinimi või füüsilise isiku ees- ja perekonnanimi), 
registrikood/isikukood _____________, aadress ___________________________, mida esindab _______________________ (Ametikoht, nimi, vajadusel volikirja väljastamise kuupäev ja nr)
(edaspidi nimetatud Müüja),
keda nimetatakse edaspidi Pool või koos Pooled, sõlmisid käesoleva lepingu (edaspidi nimetatud Leping) alljärgnevas:
1. Lepingu eesmärk ja tähtaeg
1.1. Lepinguga kohustub Maakler vahendama Lepingu tähtaja jooksul Müüja omandis oleva _______________, aadressiga _______________________________________________ (edaspidi nimetatud Objekt) notariaalse müügilepingu ja asjaõiguslepingu (edaspidi nimetatud Müügileping) sõlmimist Maakleri poolt leitud ostjaga.
1.2. Käesolevaga Müüja kinnitab, et:
1.2.1. Müüja on omandanud Objekti kooskõlas kehtivate õigusaktidega ning Objekti kuuluvust Müüjale ei ole Lepingu sõlmimise kuupäeva seisuga vaidlustatud ei kohtulikult ega kohtuväliselt ning Müüja võib mõistlikult eeldada, et selliseks vaidlustamiseks ei ole alust;
1.2.2. Müüja poolt Maaklerile esitatavad nii Objekti omandiõigust tõendavad kui ka Objekti iseloomustavad dokumendid ja infomatsioon on tõesed;
1.2.3. Müüja ei ole sõlminud Objekti müügi vahendamiseks maaklerilepingut ega muud kokkulepet ühegi teise füüsilise või juriidilise isikuga;
1.2.4. Kuni Lepingu sõlmimiseni ei ole ta Objekti kellelegi võõrandanud ega pantinud ega koormanud teiste piiratud asjaõigustega, Objekti ei ole arestitud, sellel ei lasu käsutamiskeelde; 
1.2.5. Objektil ei lasu kolmandate isikute õigusi;
1.2.6. Objektil ei lasu võlgu, mis mõjutaksid Objekti müüki;
1.2.7. Ei esine asjaolusid, mid piiraksid või välistaksid Müüja õigust sõlmida käesolev Leping. 
1.3. Leping jõustub arvates selle sõlmimise kuupäevast ja kehtib ____________ kuud, so tähtajani __________________ või kuni Müügilepingu sõlmimiseni, kui Müügileping sõlmitakse enne käesolevas alapunktis nimetatud tähtaja möödumist. 
2. Maakleri kohustused
Maakler kohustub:
2.1. tegutsema kooskõlas kehtivate õigusaktide ja heade tavadega Objektile ostja leidmiseks;
2.2. reklaamima Objekti vastavalt müügiprotsessi vajadustele Maakleri poolt valitud kanalite kaudu ning korraldama Objekti tutvustuse võimalikele ostjatele;
2.3. paigaldama Müüjaga kooskõlastatult Objektile välisreklaami;
2.4. andma Müüjale jooksvalt informatsiooni Lepingu täitmise kohta; 
2.5. nõustama Müüjat tasuta Objekti müügiga seotud küsimustes;
2.6. broneerima notaribüroos aja Müügilepingu sõlmimiseks, teatades sellest Objekti ostjale ja Müüjale vähemalt 2 (kaks) tööpäeva ette, samuti korraldama Müüja vastaval soovil Müügilepingu sõlmimiseks vajalike dokumentide ja informatsiooni edastamise notaribüroole;
2.7. Müüja vastava soovi korral Müügilepingu sõlmimisel notaribüroos juures viibima.
3. Müüja kohustused
Müüja kohustub:
3.1. mitte sõlmima teiste juriidiliste ega füüsiliste isikutega kokkuleppeid Objekti müügi vahendamiseks;
3.2. mitte müüma Objekti Lepingu kehtivuse ajal iseseisvalt ilma Maakleri osavõtuta, kasutades Maaklerilt saadud informatsiooni;
3.3. esitama Maaklerile nii Objekti omandiõigust tõendavad, samuti Objekti iseloomustavad ning Objekti müügil tähtsust omavad dokumendid või volitama Maaklerit teostama kõiki toiminguid, mis on vajalikud eelnimetatud dokumentide taotlemiseks;
3.4. informeerima Maaklerit kõigist Objekti puudustest, sh varjatud puudustest;
3.5. viivitamatult informeerima Maaklerit Lepingu kehtivuse jooksul Objektiga toimunud muutustest, mis võivad mõjutada Objekti müüki; 
3.6. tasuma Maakleritasu või Maakleri poolt Lepingu täitmisel tehtud kulutused Lepinguga ettenähtud korras. 
4. Objekti müügihind ja selle muutmine 
4.1. Käesolevaga on Müüja määranud Objekti müügihinnaks _________________ (____) Eesti krooni (edaspidi nimetatud Müügihind). 
4.2. Juhul, kui tekib vajadus Objekti Müügihinna muutmiseks müügiprotsessi käigus, kooskõlastab Maakler selle Müüjaga. Kokkulepe Müügihinna muutmiseks võidakse sõlmida suulises vormis. 
5. Maakleritasu ja kulutuste tasumine
5.1. Müüja kohustub tasuma Maaklerile Objekti Müügilepingu vahendamise eest maakleritasu, mis arvutatakse protsendina Objekti müügihinnast (edaspidi nimetatud Maakleritasu). Maakleritasu on __________(___) % Objekti müügihinnast, moodustades Lepingu sõlmimisel __________ (____) Eesti krooni. Lepingus sätestatud Objekti müügihinna muutmisel muutub vastavalt Maakleritasu suurus. 
5.2. Maakleritasule lisandub käibemaks. Maakleritasu ei sisalda notaritasusid Müügilepingu sõlmimise eest, riigilõive või muid Müügilepingu sõlmimiseks vajalikke kulutusi. 
5.3. Müüja kohustub maksma Maakleritasu 1 (ühe) pangapäeva jooksul pärast Objekti notariaalse Müügilepingu sõlmimist. 
5.4. Kui Müüja müüb Objekti 6 (kuue) kuu jooksul arvates Lepingu tähtaja möödumisest või Lepingu üles ütlemisest, kasutades Maaklerilt saadud informatsiooni, kohustub ta tasuma Maakleritasu täies ulatuses vastavalt Maakleri poolt esitatud arvele. 
5.5. Juhul, kui Müüja Lepingu ennetähtaegselt üles ütleb kooskõlas Lepingu punktiga 7.2. või kui Leping lõpeb seoses tähtaja möödumisega ja Müügileping on jäänud sõlmimata, kohustub Müüja tasuma Maaklerile Lepingu punktis 2 nimetatud teenuste osutamise eest summas ______________________ (______) Eesti krooni 3 (kolme) pangapäeva jooksul pärast Maakleri poolt vastava arve saamist.
5.6. Maakleritasu või punktis 5.5. nimetatud teenuste osutamise eest tasumisega viivitamise korral on Maakleril õigus nõuda Müüjalt viivise tasumist summas 0,2 (null koma kaks) % viivitatud summast iga tasumisega viivitatud kalendripäeva eest. 
Märkus: Näidise kohaselt peab müüja juhul, kui vahendatud müügileping sõlmitakse maaklerilepingu kehtivuse jooksul või 6 kuu jooksul arvates lepingu lõppemisest maaklerilt saadud informatsiooni alusel, tasuma maaklerile maakleritasu (punktid 5.1.-5.4.).
Juhul, kui maaklerilepingu tähtaeg möödub ja leping lõpeb, sest müüja ei soovi selle pikenemist, kuid müügileping on jäänud sõlmimata, kuigi maakler on oma kohustused nõuetekohaselt täitnud ja kandnud ka sellega seoses teatud kulutusi, siis on maakleril õigus näidise kohaselt nõuda nende kulutuste hüvitamist, mille summa, vältimaks hilisemaid tõendamisprobleeme, pooled eelnevalt kokku lepivad (p. 5.5.). Maakleri poolt tehtud kulutused peab müüja hüvitama ka juhul, kui ta maaklerilepingu ennetähtaegselt üles ütleb p. 7.2. kohaselt (nt loobub müüja objekti müügist jne).
VÕS § 667 lg 2 kohaselt: kui maakleri vahendamisel lepingut ei sõlmita, võib maakler siiski nõuda maaklerilepingu täitmisel tekkinud kulude hüvitamist, kui selles on eraldi kokku lepitud. 
6. Poolte vastutus 
6.1. Juhul, kui Müüja rikub Lepingu punktides 3.1. ja 3.2. nimetatud kohustusi ja/või jätab olulisel määral esitama punktides 3.3.-3.5. nimetatud informatsiooni ja/või dokumendid ja/või ei ole Müüja poolt punktis 1.2. esitatud kinnitused tõesed, on Maakleril õigus Leping ennetähtaegselt erakorraliselt üles öelda ja nõuda Müüjalt leppetrahvi tasumist summas __________________ (_____) Eesti krooni. 
6.2. Juhul, kui Maakler rikub oluliselt Lepingu punktis 2 nimetatud kohustusi ja/või jääb kavandatud Müügileping sõlmimata Maaklerist tingitud asjaolu tõttu, on Müüjal õigus Leping ennetähtaegselt erakorraliselt üles öelda ja nõuda Maaklerilt leppetrahvi tasumist summas _____________________ (_____) Eesti krooni. 
7. Lepingu kehtivus
7.1. Juhul, kui Pool vähemalt 3 (kolm) tööpäeva enne Lepingu tähtaja möödumist kirjalikult ei teata, et ta ei soovi Lepingu pikenemist, siis pikeneb Leping punktis 1.3. nimetatud tähtaja võrra.
7.2. Müüjal on õigus Lepingu kehtivuse jooksul Leping ennetähtaegselt igal ajal üles öelda, teatades sellest Maaklerile. Sellisel juhul on Müüja kohustatud tasuma Maaklerile Lepingu punktis 5.5. nimetatud summa, va Lepingu ülesütlemisel punktis 6.2. nimetatud juhul. 
8. Teadete edastamine
8.1. Üks Pool edastab Lepinguga seotud teated lähtuvalt teise Poole Lepingus märgitud kontaktandmetest. Kontaktandmete muutusest on Pool kohustatud koheselt informeerima teist Lepingupoolt. 
8.2. Teadete edastamine toimub telefoni, e-posti või faksi teel, va juhtudel, kui Lepingus on ette nähtud teate kirjalik vorm. Kirjalikud teated saadetakse teisele Poolele posti teel tähitud kirjaga või antakse teisele Poolele üle allkirja vastu Lepingus märgitud või Lepingu kehtivuse ajal teisele Poolele teatatud aadressil. Kirjalik teade loetakse teise Poole poolt kättesaaduks, kui postitamisest on möödunud 5 (viis) kalendripäeva.
8.3. Teade Lepingu ülesütlemise kohta, samuti Poole iga nõue teisele Poolele, mis esitatakse tulenevalt Lepingu rikkumisest, peab olema kirjalikus vormis. 
9. Lõppsätted
9.1. Lepingu muudatused ja täiendused vormistatakse kirjalikult ja kirjutatakse alla mõlema Poole poolt, kui Lepingus ei ole ette nähtud teisiti. 
9.2. Lepingust tõusetuvad vaidlused lahendatakse läbirääkimiste teel. Kokkuleppe mittesaavutamisel kuuluvad vaidlused lahendamisele ___________ kohtus.
9.3. Leping on koostatud eesti keeles kahes eksemplaris, millest kummalegi Poolele jääb üks Lepingu eksemplar. 
10. Poolte kontaktandmed
Poolte kontaktandmed on:
Maakler:	___________________________________________________________________
Müüja:	___________________________________________________________________
Poolte allkirjad: 
Maakler: _______________________	Müüja: _______________________